আকাশে সাদা মেঘের ভেলা, শুভ্রকাশ ফুল আর শিউলি ফুলের গন্ধে জানান দিচ্ছে শরতের আগমন। শরতে উদ্যাপিত হচ্ছে সনাতনী সম্প্রদায়ের সব চেয়ে বড় ধর্মীয় উৎসব শারদীয়া দূর্গাপূজা। বাঙালি হিন্দু ধর্মাবলম্বীদের সবচেয়ে বড় উৎসব শারদীয় দুর্গাপূজা। ষষ্ঠীপূজার মধ্য দিয়ে সোমবার সূচনা ঘটেছে এই উৎসবের। পাঁচ দিনের এ উৎসব শেষ হবে ১৯ অক্টোবর শুক্রবার বিজয়া দশমীতে প্রতিমা বিসর্জনের মধ্য দিয়ে। এ ধর্মীয় উৎসবকে ঘিরে মিরসরাইয়ের ৮৪ পূজা মন্ডপে এখন উৎসবের আমেজ বইছে। পূজা উপলক্ষে প্রতিটি মন্দিরে বাড়তি আলোকসজ্জার আয়োজন করা হয়েছে। এছাড়া থাকবে বাড়তি নিরাপত্তা। প্রতিটি বাড়িতে তৈরি করা হয় নারিকেলের নাড়–-সহ বিভিন্ন মুখরোচক খাবার। প্রতি বছরের মতো এবারও মিরসরাইয়ের ১৬টি ইউনিয়ন ও ২টি পৌরসভার ৮৪টি মন্ডপে বিপুল উৎসাহ উদ্দীপনার মধ্য দিয়ে শারদীয়া দূর্গাপূজা উদ্যাপন করা হবে।